काल्हु भइल यूपी विधान परिषद का चुनाव में बेंग एने से ओने कुदलें स जरुर बाकिर आखिर में उहे भइल जवन होखे के रहे. भाजपा दोसरा दल के विधायकन के तूड़े में सफल त जरुरे रहल बाकिर ओकरो कुछ विधायक पलटी मार दिहलें. परिणाम इहे रहल कि ओकरा 8 गो वोट के फायदा होखला का बावजूद ओकर दोसर उमीदवार दयाशंकर सिंह जीत ना पवलें. कांग्रेस के उमीदवारो के जरुरत भर वोट ना मिलल तबहियों दयाशंकर सिंह से 1 वोट अधिका रहला का चलते ओकर जीत हो गइल.
दयाशंकर सिंह पिछलको चुनाव में भाजपा के अधिकवा उमीदवार रहलन आ हार गइल रहलन.
